CELEX: 32019D0434
Language: et
Date: 2019-02-27 00:00:00
Title: Komisjoni otsus (EL) 2019/434, 27. veebruar 2019, kavandatud kodanikualgatuse „Europe CARES – kaasav kvaliteetharidus puudega lastele“ kohta (teatavaks tehtud numbri C(2019) 1545 all)

19.3.2019   
               
               
                  ET
               
               
                  Euroopa Liidu Teataja
               
               
                  L 75/103
               
            
         KOMISJONI OTSUS (EL) 2019/434,
         27. veebruar 2019,
         kavandatud kodanikualgatuse „Europe CARES – kaasav kvaliteetharidus puudega lastele“ kohta
         
            
               (teatavaks tehtud numbri C(2019) 1545 all)
            
         
         (Ainult ingliskeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. veebruari 2011. aasta määrust (EL) nr 211/2011 kodanikualgatuse kohta, (1) eriti selle artiklit 4,
         ning arvestades järgmist:
         
                     (1)
                  
                  
                     Kavandatud kodanikualgatuse „Europe CARES – kaasav kvaliteetharidus puudega lastele“ teema on järgmine: „Puudega laste ja täiskasvanute õigus kaasavale haridusele Euroopa Liidus“.
                  
               
                     (2)
                  
                  
                     Kavandatud kodanikualgatuse eesmärk on järgmine: „ELis on üle 70 miljoni puudega kodaniku ja 15 miljonit hariduslike erivajadustega last. Puudega lapsed ja täiskasvanud peavad ületama suuri raskusi selleks, et kasutada oma õigust kaasavale kvaliteetharidusele. Paljud neist on paigutatud erikoolidesse ja tavakoolis õppijatel puudub sageli piisav toetus. Kutsume Euroopa Komisjoni üles koostama eelnõud ELi ühise kaasava hariduse raamistiku kohta, mis arvestab varajase sekkumise teenuste, haridussüsteemide ja tööturule ülemineku arendamisel kõikide laste vajadustega.“
                  
               
                     (3)
                  
                  
                     Kavandatud kodanikualgatuse lisas nimetatakse konkreetseid valdkondi, mis peaksid ELi ühisesse kaasava hariduse raamistikku kuuluma ning mida võib liigitada järgmiselt: „varajane sekkumine ning suutlikkuse loomine ja taastamine“; „Child Find: erivajadustega laste identifitseerimine – nende erivajaduste tuvastamine – konsulteerimine (taotluse korral)“; „tasuta nõuetekohane riiklik haridus“; „kõrvalejätmise keeld“; „vanemate kaasamine“; „väiksemate piirangutega keskkond“; „individuaalne õppeplaan“; „alternatiivsed hindamisvõimalused ja tunnistuste andmine võimete alusel“; „üleminek tööturule“; „diskrimineerimise keeld“; „õpetajate isiklik areng ja koolitus“.
                  
               
                     (4)
                  
                  
                     Euroopa Liidu lepinguga (ELi leping) on tugevdatud liidu kodanikuühiskonda ja tõhustatud liidu demokraatlikku toimimist, nähes selleks muu hulgas ette, et igal kodanikul on õigus osaleda liidu demokraatias Euroopa kodanikualgatuse kaudu.
                  
               
                     (5)
                  
                  
                     Seepärast peaksid kodanikualgatuse kord ja tingimused olema selged, lihtsad ja kasutajasõbralikud ning vastama kodanikualgatuse olemusele, et julgustada kodanike osalust ja muuta liit ligipääsetavamaks.
                  
               
                     (6)
                  
                  
                     Aluslepingutes on sätestatud järgmiste aktide vastuvõtmine nende rakendamise eesmärgil:
                     
                                 —
                              
                              
                                 õigusaktid, mille eesmärk on kooskõlas Euroopa Liidu toimimise lepingu (edaspidi „ELi toimimise leping“) artikli 19 lõikega 1 võidelda puude alusel diskrimineerimise vastu;
                              
                           
                                 —
                              
                              
                                 eesmärgiga arendada teabe ja kogemuste vahetamist liikmesriikide haridussüsteemidele ühistes küsimustes võib ELi toimimise lepingu artikli 165 lõike 2 neljanda taande ja lõike 4 alusel vastu võtta nõukogu soovitusi ja muid õigusakte, millega sätestatakse edendamismeetmed liikmesriikide tegevuse toetamiseks, kooskõlastamiseks ja täiendamiseks, ühtlustamata seejuures liikmesriikide õigusnorme;
                              
                           
                                 —
                              
                              
                                 eesmärgiga parandada esialgset ja täiendkutseõpet, et hõlbustada kutsealale pääsu ja naasmist tööturule, võib ELi toimimise lepingu artikli 166 lõike 2 teise taande ja lõike 4 alusel vastu võtta nõukogu soovitusi või muid õigusakte, ühtlustamata seejuures liikmesriikide õigusnorme.
                              
                           
               
                     (7)
                  
                  
                     Nimetatud põhjustel ei jää kavandatud kodanikualgatus ilmselgelt välja komisjoni volituste ulatusest, mille kohaselt on komisjonil õigus esitada ettepanek liidu õigusakti kohta, millega rakendatakse aluslepinguid vastavalt eespool nimetatud määruse artikli 4 lõike 2 punktile b.
                  
               
                     (8)
                  
                  
                     Peale selle on moodustatud ka kodanike komitee ja määratud kontaktisikud, nagu on ette nähtud määruse artikli 3 lõikega 2, ning kavandatud kodanikualgatus ei ole ilmselgelt ebaõiglane, põhjendamatu ega pahatahtlik ega ilmselgelt vastuolus liidu väärtustega, mis on sätestatud ELi lepingu artiklis 2.
                  
               
                     (9)
                  
                  
                     Seepärast tuleks kavandatud kodanikualgatus „Europe CARES – kaasav kvaliteetharidus puudega lastele“ registreerida.
                  
               ON VASTU VÕTNUD KÄESOLEVA OTSUSE:
         
            Artikkel 1
            Käesolevaga registreeritakse kavandatud kodanikualgatus „Europe CARES – kaasav kvaliteetharidus puudega lastele“.
         
         
            Artikkel 2
            Käesolev otsus jõustub 4. märtsil 2019.
         
         
            Artikkel 3
            Käesolev otsus on adresseeritud kavandatud kodanikualgatuse „Europe CARES – kaasav kvaliteetharidus puudega lastele“ korraldajatele (kodanike komitee liikmetele), keda esindavad kontaktisikutena Maria Madalina TURZA ja Violeta GIURGI.
         
         
            Brüssel, 27. veebruar 2019
            
               
                  Komisjoni nimel
               
               
                  asepresident
               
               Frans TIMMERMANS
            
         
         
            (1)  ELT L 65, 11.3.2011, lk 1.